home



= = =Eksamensrom for Anne Marie og Bjørn= I forbindelse med lederopplæring i IKT for de videregående skolene i Akershus ble skolene oppfordret til å utvikle en ny handlingsplan basert på det vi har lært på dette kurset. Vi velger å gjøre dette med Wiki. Siden vi er to nokså ulike skoler som samarbeider, vil handlingsplanene bli nokså ulike. Men det er også felles trekk. Vi vil prøve å la denne wikien fange opp dette. Vi vil også kommentere de individuelle skoleplanene hos hverandre og muligens også trekke inn andre for å få tilbakemeldinger underveis. Arbeidet startet med at vi skulle utvikle en overordnet rammeplan for IKT. Denne vil igjen danne mye av basisen for handlingsplanene. I begynnelsen var vi fem personer og tre skoler representert. Men det var bare to produsenter. Dette tok vi konsekvensen av og dannet duoen Hollopp.

Gjennom flere inspirerende samlinger har vi fått presentert ulike sider og muligheter ved å ibenytte de nye web-baserte verktøyene i skolens virksomhet. Vi har samlet noen relevante artikler og presentasjoner til bakgrunnsmateriale. Her vil også aktuelle artikler bli diskutert (se arkfanen discussion).

Litt om prosessen - teknokraten møter teologen og omvendt.
Vi "fant" hverandre allerede på den første samlingen på Leangkollen. Fellesnenevneren ved siden av at vi satt ved siden av hverandre, var interessen for feltet. Vår bakgrunn er svært forskjellig. Bjørn har jobbet med teknisk utdanning i næringslivet i en rekke år mellom oppholdene i skoleverket. Anne Marie har vært rektor i en lang periode og har bakgrunn fra teologi og humanistiske fag. Vi har dermed hatt et stykke vei å gå for å samordne synspunkter på metoder og prosess. Vi ble tidlig veldig opptatt av wiki som verktøy og har holdt fast på et gjennom prosessen. Ikke mindre enn 8 wikier er startet på. Blog ble vi nødt til å begynne med, den ene entusiastisk, den andre mer motvillig. Men etter hvert som kunnskapen øker, har også andre verktøy blitt mer aktuelle. Wiki er ikke et naturlig valg for så få deltakere. Men det har vært inspirerende å bli skikkelig fortrolig med verktøyet. Google med sine grupper og webbaserte skriveverktøy har begynt å ta opp konkurransen, i alle fall for den ene. Uansett har dette vært en inspirerende, men også krevende tid. Midt i semesteret har det vært sykdom og vakanser i ledelsen på den ene skolen. Det ble derfor mange ekstra oppgaver og funksjoner å ivareta. En falt også på ratata midt i 17. mai -toget som førte til et sykeopphold. Valgkamp er det også, og den ene er opptatt også her. Det har ikke vært lett å få egen skole med i prosessen. Våren er eksamenstid også vi videregående skoler og mye å gjøre for alle.

I Prosjektoppgaven skulle vi besvare 6 spørsmål samt skrive blog. Til å begynne med brukte vi også wiken som en slags blog. Senere fikk vi omsider startet våre egne. Siden skoleslagene var så ulike, har vi dels avsnitt fra hver skole og dels fellestekst. Arbeidet her er mye preget at vi er i begynnelsen av vår læreperiode. Men det føles ikke riktig å skrive alt dette på nytt nå. Vi får heller være fornøyd med at vi gjennom hele kurset har bygget kompetanse og utviklet oss.Det får så være at denne delen utgjør 30 % av besvarelsen.

Teknokraten møter teologen eller omvendt. Kvinnen møter også mannen og omvendt. Vi har hatt en vei å gå når det gjelder sosial kompetanse, 3 X S:Samarbeidsevne, selvhevdelse og selvbeherskelse. Vi skal ikke utdype dette så mye, men vi er meget godt fornøyd med våre diskusjoner, forsøk på å overta, iver etter å organisere etter eget hode, god tone og vilje til å dele. Ved å arbeide på denne måten, blir en kjent med seg selv. Dette har vært utrolig lærerikt. Vi vet jo også at uten samarbeid, vil vi ikke nå målet. Prosessen fra universitetets side er lagt opp slik. Det er en god metodikk.

Eksamensoppgaven
Vi valgte å opprette en ny wiki til denne. Årsaken til dette var flere, men en av dem var at vi ikke likte at andre skulle ha innsyn i vårt arbeide i den siste fasen, skrivingen av selve eksamensoppgaven. Den skulle offentliggjøres den 20. juni. Dette rimer dårlig med en av grunntankene i web 2.0, det å dele. Men vi har delt. Alt har vært åpent helt til denne sluttfasen. Vi har skrevet kommentarer, blogger, deltatt i nettmøter. Og det meste av det vi har i eksamensoppgaven, har vi diskutert og delt med andre i prosessen. Vi har også lært mye av de andre i eksamensgruppa. En grunn til å holde oppgaven litt unna offentligheten i sluttfasen, var nok redselen for plagiat. Det er ikke greit nå å gå inn og lese andres oppgaver. Vi kan komme til å plagiere uten å ville det. Skulle noen plagiere oss, hvem får skylda? Eksamenswikien vår er ikke helt unndratt offentlighet. Det er en smal sak for noen med kompetanse å finne den.

__Emne 1, web 2.0 til forskjell fra 1.generasjons bruk av nettet.__ Det var selvsagt å velge denne delen. Det er jo dette vi først og fremst har lært i lederopplæringen og ved å utforske nettet på egen hånd. Vi kan bruke dette når vi skal "innta" våre egne skoler. Da må vi ha kompetanse i det det vi snakker om, vite om og beherske programvaren. Derfor har vi gått ganske detaljert til verks. __Emne 2, bruken....__Vi er skoleledere og ønsket å reflektere over hvordan vi kan bruke web 2.0 som et ledelsesverktøy i skoleinterne prosesser i forkant av viktige beslutninger. Vi ønsker å fremme medvirkning, men ikke minst ønsker vi å aktivisere kompetansen som ligger på skolen, dele, lære og utvikle oss som skole. Vi ser også web 2.0 som en mulighet for å bedre informasjonsflyten på skolen, gjøre den mer oversiktlig og gjøre den interaktiv. __Emne 5, Verdier og etikk og refleksjon over endringer i kjølvannet av web 2.0__ Dette er kjernen, og her vil diskusjonen komme opp i kollegiet. Vi vil være i forkant som skoleledere så vi kan sette på dagsorden og flagge verdier og etikk og sentrale mål i skolens generelle del av læreplanen. Oppgaven vår er nummerert i samsvar med den nummereringen som ligger i den gitte oppgaven.
 * Begrunnelse for valg av emner**